Na temelju članka 16. stavka 1. Zakona o odgoju i obrazovanju u osnovnoj i srednjoj školi („Narodne Novine“ broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23) i članka 40. Statuta Grada Koprivnice („Glasnik grada Koprivnice“ broj: broj 4/09., 1/12., 1/13., 3/13. – pročišćeni tekst, 1/18, 2/20. i 1/21), Gradsko vijeće Grada Koprivnice na \_\_\_\_ sjednici održanoj \_\_\_\_\_\_\_\_\_\_\_\_\_\_. godine, donijelo je

**Odluku o upisnim područjima osnovnih škola Grada Koprivnice**

**Članak 1.**

Ovom Odlukom o upisnim područjima osnovnih škola Grada Koprivnice (u daljnjem tekstu: Odluka) određuju se upisna područja za osnovne škole kojima je osnivač Grad Koprivnica.

**Članak 2.**

Upisno područje je prostorno područje s kojeg se učenici upisuju u osnovnu školu na temelju prebivališta odnosno prijavljenog boravišta.

Veličinu upisnog područja određuju smještajne mogućnosti škole utvrđene na temelju mogućnosti rada u jednoj smjeni odnosno dvije smjene, optimalne iskoristivosti postojećih školskih prostornih, materijalnih i kadrovskih kapaciteta, demografski pokazatelji i prometna povezanost

**Članak 3.**

Upisno područje iz kojeg su učenici dužni pohađati osnovnu školu utvrđuje se po mjesnim odborima i naseljima, odnosno ulicama i trgovima unutar tog područja.

Sve novoimenovane ulice i trgovi, kao i naknadne izmjene u nazivima ulica i trgova unutar upisnog područja pojedine škole postaju sastavni dio upisnog područja osnovne škole kojoj to područje pripada.

**Članak 4.**

Pravo roditelja, odnosno skrbnika, da školskog obveznika upiše u školu kojoj po upisnom području ne pripada ograničeno je mogućnostima pojedine škole.

Upisom djece iz drugog upisnog područja ne smije se narušiti optimalni ustroj rada škola i broj razrednih odjela i ne smije se onemogućiti upis obveznicima koji pripadaju upisnome području škole.

**Članak 5.**

Upisna područja za pojedine osnovne škole utvrđuju se kako slijedi:

* Upisno područje **Osnovne škole „Antun Nemčić Gostovinski“** obuhvaća sljedeće ulice: Ulica Antuna Gustava Matoša, Ulica Bilogorska, Ulica braće Malančec, Ulica Cvjetna, Ulica Dubovec, Ulica Đure Estera, Florijanski trg, Franjevačka ulica, Ulica Grgura Karlovčana, Ulica Ivana Generalića, Ulica Krste Hegedušića, Ulica Hrvatske državnosti, Ulica Stjepana Miklaužića, Ulica Ivana Gorana Kovačića, Ulica Stanka Sulimanovića, Trg bana Josipa Jelačića, Ulica kraljice Jelene, Ulica Križevačka, Ulica Ljudevita Posavskog, Ulica Matije Gupca, Ulica Milana Krmpotića, Magdalenska ulica, Ulica Marovska, Ulica Ivana Mažuranića, Ulica Antuna Mihanovića, Ulica Mosna, Ulica Vladimira Nazora, Ulica Antuna Nemčića, Opatička ulica, Ulica Oružanska, Ulica Rudolfa Horvata, Ulica Reberinska, Starogradska ulica, Ulica Svilarska, Ulica Školska, Ulica Špoljarska, Ulica Taraščice, Trg mladosti, Trg dr. Leandera Brozovića, Ulica Beč, Ulica Vijećnička, Zrinski trg, Ulica Ivice Hiršla, Ulica Josipa Vargovića, Ulica Frana Galovića, Ulica Pavla Vuk-Pavlovića, Ulica Mirka Viriusa, Ulica Frankopanska, Ulica Sokolska, Ulica dr. Alberta Heinricha, Ulica Ivana Gundulića, Ulica Ruđera Boškovića, Ulica Cinderišče, Ulica Katarine Zrinski, Proljetna ulica, Ulica Petra Svačića, Ulica Dore Pejačević, Ulica Vinka Česija, Ulica Ciglana, Mariškina ulica, Ulica Bajer.
* Upisno područje **Osnovne škole „Braće Radić“** obuhvaća sljedeće ulice: Dravska ulica, Ulica Gibanična, Ulica Ledinska, Ulica Mare Matočec, Ulica Mihovila Pavleka Miškine, Ulica Preložna, Ulica Tome Šestaka, Ulica Tome Blažeka, Ulica Stjepana Kukeca, Ulica Josipa Reša, Ulica Herešinska, Ulica kneza Domagoja, Trg dr. Tomislava Bardeka, Ulica dr. Željka Selingera, Trg Eugena Kumičića, Ulica Franje Mraza, Ulica Miroslava Krleže, Trg Ivana Pavla II, Trg Zlate Bartl, Ulica Zvonimira Goloba, Trg dr. Žarka Dolinara, Ulica Vinka Vošickog, Ulica Tome Čikovića, Ulica Mije Šimeka, Ulica braće Radića, Ulica Miklinovec, Ulica Nikole Selaka, Ulica Milana Grafa, Ulica Ivana Đurkana, Ulica Fortunata Pintarića, Ulica Potočna, Ulica Gorička, Ulica Omladinska, Ulica Sajmišna, Ulica stari Brežanec, Ulica novi Brežanec, Ulica Ferde Rusana, Bjelovarska cesta, Ulica Đure Sudete, Ulica Ivana Sabolića, Ulica Ivana Trnskog, Ulica Slavka Löwyja, Ulica Josipa Bukovčana, Ulica Ante Neimarevića, Ulica Božene Loborec, Ulica Ive Pevaleka, Ulica braće Wolf, Ulica Adolfa Daničića, Ulica Čarda, Obrtnička ulica, Peteranska cesta, Radnička cesta, Ulica Gorana Vrbošića -Vrbe, Đelekovečka cesta, Ulica Danica, naselje Draganovec, naselje Herešin, naselje Štaglinec, naselje Starigrad, naselje Bakovičica, naselje Reka, naselje Jagnjedovec.
* Upisno područje **Osnovne škole „Đuro Ester“** obuhvaća sljedeće ulice:

Ulica Josipa Juraja Strossmayera, Trg slobode, Trg kralja Tomislava, Trg podravskih heroja, Ulica Kolodvorska, Ulica Ivana Meštrovića, Trg kralja Krešimira, Trg kralja Zvonimira, Ulica Augusta Šenoe, Ulica Nikole Tesle, Podravska ulica, Ulica Pravednika među narodima, Ulica hrvatskih branitelja, Ulica Ljudevita Gaja, Hercegovačka ulica, Dalmatinska ulica, Ulica Josipa Kozarca, Istarska ulica, Ulica Đure Basaričeka, Ulica Franje Gažija, Ulica Ante Starčevića, Ulica Ivanjska, Ivanjska cesta, Ulica Donji Banovec, Ulica Severovec, Ulica Gornji Banovec, Ulica Pavelinska, Duga ulica, Varaždinska cesta, Ulica Vinička, Marijanska ulica, naselje Hudovljani, naselje Donja Velika, naselje Gornja Velika, naselje Kunovec Breg, naselje Peščenik, naselje Rovištanci.

* upisno područje **Osnovne škole** „**Podolice“ Koprivnica** obuhvaća sljedeće ulice: Križevačka cesta, Ulica Ivana Česmičkoga, Ulica Močile, Ulica Močilski odvojak I, Ulica Močilski odvojak II, Močilski vinogradi, Trakošćanska ulica, Ulica Rudešinkin breg, Ulica Crnogorska, Ulica Zagorska, Ulica Podolice, Vinogradska ulica, I Vinogradski odvojak, II Vinogradski odvojak, III Vinogradski odvojak, IV Vinogradski odvojak, V Vinogradski odvojak, Vinodolska ulica, I Vinodolski odvojak, II Vinodolski odvojak, Ulica Vinički put, Ulica Tina Ujevića, Ulica Vinica, Ulica Vinički odvojak I, Ulica Vinički odvojak II, Ulica Vinički dol, Ulica Dubovečki breg, Ulica Dubovečki dol, Ulica dr. Nikole Sertića, Ulica Ivana Trubelje, Ulica Voćarski put, Ulica kneza Branimira, Ulica Kozarnjak, Ulica Ludbreška, Ulica Ludbreški odvojak, Ulica Andrije Hebranga, Ulica Kalnička, Ulica Frana Supila, Ulica Tome Prosenjaka, Ulica Čakovečka, Ulica Brune Bušića, Ulica Jurja Bedenika, Domžalska ulica, Ulica Pavla Kanižaja, Ulica Zagrebačka, Planinarska ulica, Ulica Čomborov put, Ulica hrastova, Ulica Rečko Polje, Vrbica, Ulica Zvirišće, Ulica Josipa Sirutke.
* Upisno područje **Centra za odgoj, obrazovanje i rehabilitaciju Podravsko sunce** obuhvaća upisno područje osnovnih škola sa područja Grada Koprivnice i sljedećih općina: Koprivnički Bregi, Koprivnički Ivanec, Legrad, Đelekovec, Sokolovac, Rasinja, Drnje, Hlebine, Peteranec, Gola i Novigrad Podravski.
* Upisno područje **Umjetničke škole Fortunat Pintarić** obuhvaća upisno područje Koprivničko-križevačke županije za osnovnoškolsko i srednjoškolsko glazbeno obrazovanje i osnovnoškolsko plesno obrazovanje i Republike Hrvatske za srednjoškolsko glazbeno obrazovanje.

**Članak 6.**

Odlukom gradonačelnika moguće je za svaku novu školsku godinu utvrditi zajedničko upisno područje za Osnovnu školu Antun Nemčić Gostovinski i Osnovnu školu Braća Radić.

Zajedničko upisno područje iz stavka 1. ovog članka može se utvrditi radi racionalnijeg iskorištenja prostornih kapaciteta osnovnih škola, a u svrhu omogućavanja rada škola u jednoj smjeni, prema mogućnostima i pretpostavkama koje predviđa Državni pedagoški standard osnovnoškolskog sustava odgoja i obrazovanja, a sve na temelju podataka o broju djece spremne za upis u prvi razred osnovne škole koje prema službenoj evidenciju dostavlja policijska uprava Koprivničko križevačke županije.

Kod rasporeda učenika u škole koje imaju zajedničko upisno područje treba se voditi posebna pozornost o blizini stanovanja učenika u odnosu na udaljenost škole, popunjenost škole i ravnomjernost rasporeda učenika u školama.

**Članak 7.**

Ova Odluka objaviti će se u glasniku Grada Koprivnice, a stupa na snagu osmi dan od dana objave.

GRADSKO VIJEĆE

GRADA KOPRIVNICE

KLASA:

URBROJ:

Koprivnica,

PREDSJEDNIK:

Ivan Pal