|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **ODLUKE**  **o upisnim područjima osnovnih škola Grada Koprivnice** | |
| **Grad Koprivnica**  **Upravni odjel za društvene djelatnosti** | |
| **Početak savjetovanja**  **12.11.2025.** | **Završetak savjetovanja:**  **26.11.2025.** |

**RAZLOG DONOŠENJA**

|  |
| --- |
| 1. **Zakonska osnova**   Zakonska osnova za donošenje Odluke o upisnim područjima osnovnih škola Grada Koprivnice (u daljnjem tekstu: Odluka) sadržana je u odredbi članka 16. stavku 1. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19,64/20, 151/22, 153/23 i 156/23) i članku 40. Statuta Grada Koprivnice („Glasnik Grada Koprivnice“ broj 4/09., 1/12., 1/13., 3/13. – pročišćeni tekst, 1/18, 2/20. i 1/21).   1. **Ocjena stanja i osnovna pitanja koja se uređuju pojedinim aktom i objašnjenje pojedinih odredbi**   Zadnjim izmjenama Zakona o odgoju i obrazovanju u osnovnoj i srednjoj školi izmijenjena je odredba članka 16. na način da upisno područje više nije sastavni dio mreže školskih ustanova već isto određuje osnivač škole. Grad Koprivnica je dana 10.12.2024. godine potpisao Ugovor o dodjeli bespovratnih sredstava kojim su mu dodijeljena bespovratna sredstva u svrhu provedbe projekta dogradnje osnovne škole Braća Radić čime će se osigurati provođenje jednosmjenske nastave u svim osnovnim školama na području grada. Radi navedenog izrađen je i novi Prijedlog mreže osnovnih škola na području grada Koprivnice, posljedično čemu je potrebno donijeti i predmetnu Odluku.  Ovom Odlukom propisane su sljedeće odredbe:  Člankom 1. utvrđen je sadržaj Odluke.  Člankom 2. propisano je što je upisno područje.  Člankom 3. propisano je kako se utvrđuje upisno područje.  Članak 4. sadrži odredbu o pravu roditelja i uvjetima upisa djece u školu izvan upisnog područja.  Člankom 5. popisane su upisna područja sa ulicama za svaku osnovnu školu, centar za odgoj, obrazovanje i rehabilitaciju i umjetničku školu.  Člankom 6. propisana je mogućnost gradonačelnika da za svaku školsku godinu odlukom utvrdi zajedničko upisno područje za pojedine osnovne škole.  Člankom 7. propisano je stupanje na snagu i objava Odluke.   1. **Potrebna sredstava za provedbu akta**   Za provođenje ove Odluke nije potrebno osigurati sredstva u proračunu Grada Koprivnice.  Slijedom navedenog, predlaže se Gradskom vijeću Grada Koprivnice donošenje Odluke o upisnim područjima osnovnih škola Grada Koprivnice. |

Obrazloženje skraćenog roka savjetovanja:

Procijenjeno je da će ovako skraćeni rok savjetovanja biti dovoljan da se građani upoznaju s navedenom Odlukom i sudjeluju u savjetovanju čime se postiže svrha savjetovanja.

Pozivamo predstavnike zainteresirane javnosti da najkasnije do 26.11.2025. godine dostave svoje komentare na Nacrt prijedloga Odluke o upisnim područjima osnovnih škola Grada Koprivnice putem OBRASCA za savjetovanje na e-mail:[mateja.cok@koprivnica.hr](mailto:mateja.cok@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Odluke.